**ΚΑΤΑΧΩΡΙΣΤΕΑ ΣΤΟ ΚΗΜΔΗΣ**

**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 30/06/2020**

**Αριθ. Πρωτ. :** **12489**

ΑΠΟΣΠΑΣΜΑ

Από το πρακτικό της αριθμ. 22ης /2020 ΚΑΤΕΠΕΙΓΟΥΣΑΣ ΔΙΑ ΠΕΡΙΦΟΡΑΣ Συνεδρίασης

της Οικονομικής Επιτροπής Δήμου Λεβαδέων

**Αριθμός απόφασης : 156**

Β΄παράταση της υπ’ αριθμ. 3591/14-02-2019 σύμβασης: **«ΠΡΟΜΗΘΕΙΑ ΥΓΡΑΕΡΙΟΥ ΚΙΝΗΣΗΣ ΓΙΑ ΤΙΣ ΑΝΑΓΚΕΣ ΤΟΥ ΔΗΜΟΥ ΛΕΒΑΔΕΩΝ, ΓΙΑ ΔΩΔΕΚΑ ΜΗΝΕΣ».**

Στη Λιβαδειά σήμερα 29η Ιουνίου 2020 ημέρα Δευτέρα , ώρα 14.30 συνεδρίασε κατεπειγόντως δια περιφοράς η Οικονομική Επιτροπή Δήμου Λεβαδέων –βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19», ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ. πρωτ.12372/29-06-2020 έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα 9 ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης – Πρόεδρος ΟΥΔΕΙΣ

2. Καλογρηάς Αθανάσιος

3. Δήμου Ιωάννης

4. Καράβα Χρυσοβαλάντου – Βασιλική

5. Μερτζάνης Κωνσταντίνος

6.Καπλάνης Κωνσταντίνος

7.Παπαϊωάννου Λουκάς

8 Μπράλιος Νικόλαος

9. Καραμάνης Δημήτριος

Ο Πρόεδρος της Οικονομικής Επιτροπής κ. Ταγκαλέγκας Ιωάννης - Δήμαρχος Λεβαδέων έθεσε τα θέματα της κατεπείγουσας συνεδρίασης που έγκειται στη λήξη των παρακάτω συμβάσεων την 30/06/2020:

1. Της υπ.αριθ.15585/01-07-2019 (ΑΔΑΜ 19SYMV005198995 2019-07-01) σύμβασης μεταξύ του Δήμου Λεβαδέων και του αναδόχου ΑΘΑΝΑΣΙΟΥ ΣΩΤ. ΣΩΤΗΡΟΠΟΥΛΟΥ, που αφορά την «ΠΡΟΜΗΘΕΙΑ ΥΓΡΩΝ ΚΑΥΣΙΜΩΝ {ΒΕΝΖΙΝΗ – ΠΕΤΡΕΛΑΙΟ ΚΙΝΗΣΗΣ – ΘΕΡΜΑΝΣΗΣ} ΓΙΑ ΤΙΣ ΑΝΑΓΚΕΣ ΤΟΥ ΔΗΜΟΥ ΛΕΒΑΔΕΩΝ, ΓΙΑ ΔΩΔΕΚΑ ΜΗΝΕΣ»,
2. Της υπ.αριθ. 3591/14-02-2019 (ΑΔΑΜ 19SYMV004465091 2019-02-14) σύμβασης μεταξύ του Δήμου Λεβαδέων και του αναδόχου ΠΑΝΑΓΙΩΤΗ ΧΑΡ. ΤΣΕΛΟΥ, που αφορά την δημόσια σύμβαση «ΠΡΟΜΗΘΕΙΑ ΥΓΡΑΕΡΙΟΥ ΚΙΝΗΣΗΣ ΓΙΑ ΤΙΣ ΑΝΑΓΚΕΣ ΤΟΥ ΔΗΜΟΥ ΛΕΒΑΔΕΩΝ, ΓΙΑ ΔΩΔΕΚΑ ΜΗΝΕΣ»

και λόγω της φύσης των υπό προμήθεια ειδών (καύσιμα κίνησης για τα οχήματα του Δήμου συμπεριλαμβανομένων των μηχανημάτων έργου, των απορριμματοφόρων, καύσιμα θέρμανσης των δημοτικών κτιρίων, των αθλητικών εγκαταστάσεων, των σχολικών κτιρίων) δημιουργείται προφανής κίνδυνος για την εύρυθμη λειτουργία των υπηρεσιών για τη διασφάλιση της δημόσια υγείας και λαμβάνοντας υπόψη το γεγονός της μη ολοκλήρωσης της νέας διαγωνιστικής διαδικασίας έγκαιρα , που δεν οφείλεται σε υπαιτιότητα του Δήμου.

Ακολούθως ο Πρόεδρος κάλεσε τα μέλη να αποφασίσουν για το κατεπείγον της συνεδρίασης και την συζήτηση των θεμάτων της ημερήσιας διάταξης.

Με ομόφωνη απόφασή του το σώμα δέχθηκε το κατεπείγον της συνεδρίασης.

Εισηγούμενος το δεύτερο θέμα της ημερήσιας διάταξης έθεσε υπόψη των μελών της Οικονομικής Επιτροπής το με αριθ. πρωτ. 12185/26-06-2020 έγγραφο του Τμ. Προϋπολογισμού Λογιστηρίου & Προμηθειών του Δήμου Λεβαδέων στο οποίο αναφέρονται τα παρακάτω:

*Με την υπ’ αρ. πρωτ.: 10661/09-06-2020 αίτησή του, ο ανάδοχος "ΤΣΕΛΟΣ ΧΑΡ. ΠΑΝΑΓΙΩΤΗΣ – ΠΡΑΤΗΡΙΟ ΥΓΡΩΝ ΚΑΥΣΙΜΩΝ – ΠΛΥΝΤΗΡΙΟ - ΛΙΠΑΝΤΗΡΙΟ", ζητά την παράταση της υπ’ αριθμ. 3591/14-02-2019 σύμβασης που αφορά την «ΠΡΟΜΗΘΕΙΑ ΥΓΡΑΕΡΙΟΥ ΚΙΝΗΣΗΣ ΓΙΑ ΤΙΣ ΑΝΑΓΚΕΣ ΤΟΥ ΔΗΜΟΥ ΛΕΒΑΔΕΩΝ, διότι δεν θα έχουν απορροφηθεί οι προβλεπόμενες από τη σύμβαση ποσότητες.*

*Σύμφωνα με το άρθρο 206 του Ν.4412/2016:*

*1. “ Ο προμηθευτής υποχρεούται να παραδίδει το υλικό μέσα στα χρονικά όρια και με τον τρόπο που ορίζει η σύμβαση. Ο συμβατικός χρόνος παράδοσης των υλικών μπορεί να παρατείνεται υπό τις ακόλουθες σωρευτικές προϋποθέσεις:*

*α) τηρούνται οι όροι της διάταξης του άρθρου 132,*

*β) έχει εκδοθεί αιτιολογημένη απόφαση του αρμόδιου αποφαινόμενου οργάνου της αναθέτουσας αρχής μετά από γνωμοδότηση αρμοδίου συλλογικού οργάνου είτε με πρωτοβουλία της αναθέτουσας αρχής και εφόσον συμφωνεί ο προμηθευτής είτε ύστερα από σχετικό αίτημα του προμηθευτή το οποίο υποβάλλεται υποχρεωτικά πριν από τη λήξη του συμβατικού χρόνου,*

*γ) το χρονικό διάστημα της παράτασης είναι ίσο ή μικρότερο από τον αρχικό συμβατικό χρόνο παράδοσης.*

*2. Στην περίπτωση παράτασης του συμβατικού χρόνου παράδοσης, ο χρόνος παράτασης δεν συνυπολογίζεται στο συμβατικό χρόνο παράδοσης.*

*3. Η απόφαση παράτασης εκδίδεται εντός ευλόγου χρονικού διαστήματος από την υποβολή του σχετικού αιτήματος του προμηθευτή.*

*4. Στην περίπτωση παράτασης του συμβατικού χρόνου παράδοσης συνεπεία λόγων ανωτέρας βίας ή άλλων ιδιαιτέρως σοβαρών λόγων που καθιστούν αντικειμενικώς αδύνατη την εμπρόθεσμη παράδοση των συμβατικών ειδών, δεν επιβάλλονται κυρώσεις. Σε κάθε άλλη περίπτωση παράτασης του συμβατικού χρόνου παράδοσης, επιβάλλονται οι κυρώσεις που προβλέπονται στο άρθρο 207.*

*5. Εάν λήξει ο συμβατικός χρόνος παράδοσης, χωρίς να υποβληθεί εγκαίρως αίτημα παράτασης ή, εάν λήξει ο παραταθείς, κατά τα ανωτέρω, χρόνος, χωρίς να παραδοθεί το υλικό, ο προμηθευτής κηρύσσεται έκπτωτος “.*

*Με την παρ. 1 Το άρθρου 221 του Ν.4412/2016: στην οποία αναφέρεται ότι: “Στο πλαίσιο των διαδικασιών σύναψης Δημοσίων συμβάσεων, τα όργανα που γνωμοδοτούν προς τα από φαινόμενα όργανα («γνωμοδοτικά όργανα») έχουν ιδίως τις ακόλουθες αρμοδιότητες:*

*στ) γνωμοδοτούν για κάθε άλλο θέμα που ανακύπτει κατά τη διαδικασία ανάθεσης,   
ζ) στο στάδιο της εκτέλεσης γνωμοδοτούν για κάθε θέμα που ανακύπτει από τη σύμβαση και ιδίως επί της παράτασης του συμβατικού χρόνου, κάθε άλλης τροποποίησης της σύμβασης και της έκπτωσης του αναδόχου”*

*Επίσης, με την παρ. 11 του άρθρου 221 του Ν. 4412/2016 όπου:*

*«Στις δημόσιες συμβάσεις προμηθειών και παροχής γενικών υπηρεσιών, πέραν των οριζόμενων στην παράγραφο 1, ισχύουν και τα ακόλουθα:*

*β) Για την παρακολούθηση και την παραλαβή της σύμβασης προμήθειας συγκροτείται τριμελής ή πενταμελής Επιτροπή παρακολούθησης και παραλαβής με απόφαση του αρμόδιου αποφαινομένου οργάνου «της Αναθέτουσας Αρχής ή του Φορέα Εκτέλεσης της Σύμβασης.». Το όργανο αυτό εισηγείται για όλα τα θέματα παραλαβής του φυσικού αντικειμένου της σύμβασης, προβαίνοντας, σε μακροσκοπικούς, λειτουργικούς ή και επιχειρησιακούς ελέγχους του προς παραλαβή αντικειμένου της σύμβασης, εφόσον προβλέπεται από τη σύμβαση ή κρίνεται αναγκαίο, συντάσσει τα σχετικά πρωτόκολλα, παρακολουθεί και ελέγχει την προσήκουσα εκτέλεση όλων των όρων της σύμβασης και την εκπλήρωση των υποχρεώσεων του αναδόχου και εισηγείται τη λήψη των επιβεβλημένων μέτρων λόγω μη τήρησης των ως άνω όρων…» .*

*ζ) Η Επιτροπή της περίπτωσης β' εισηγείται και για ζητήματα τροποποίησης των συμβάσεων προμηθειών, σύμφωνα με το άρθρο 132 με την επιφύλαξη του άρθρου 41.*

*Κατόπιν των ανωτέρω και αφού λάβετε υπόψη:*

* *Την παρ. θ του άρθρου 72 του Ν.3852/2010 , όπως αυτή αντικαταστάθηκε με τις διατάξεις του άρθρου 3 του Ν. 4623/2019 και σύμφωνα με την οποία, η Οικονομική Επιτροπή είναι συλλογικό όργανο, αρμόδιο για τον έλεγχο και την παρακολούθηση της οικονομικής λειτουργίας του δήμου. Ειδικότερα, έχει τις ακόλουθες αποφασιστικές, ελεγκτικές και γνωμοδοτικές αρμοδιότητες: «Αποφασίζει την κατάρτιση των όρων, τη σύνταξη των διακηρύξεων, τη διεξαγωγή και κατακύρωση κάθε μορφής δημοπρασιών και διαγωνισμών, για έργα, μελέτες, προμήθειες και υπηρεσίες, καθώς και τη συγκρότηση των ειδικών επιτροπών διεξαγωγής και αξιολόγησης από μέλη της ή ειδικούς επιστήμονες, υπαλλήλους του δήμου ή δημόσιους υπαλλήλους»*
* *Τα άρθρα 2 και 11 της υπ’ αριθμ. 3591/14-02-2019 σύμβασης με τίτλο: «ΠΡΟΜΗΘΕΙΑ ΥΓΡΑΕΡΙΟΥ ΚΙΝΗΣΗΣ ΓΙΑ ΤΙΣ ΑΝΑΓΚΕΣ ΤΟΥ ΔΗΜΟΥ ΛΕΒΑΔΕΩΝ, για δώδεκα μήνες» (ΑΔΑΜ 19SYMV004465091)*
* *Την υπ’ αριθμ. 13/2020 (ΑΔΑΜ 20SYMV006308644 / ΑΔΑ: 6ΚΚ7ΩΛΗ-Ο92) Απόφαση Δημοτικού Συμβουλίου, με θέμα: «Παράταση της υπ’ αριθμ. 3591/14-02-2019 σύμβασης «ΠΡΟΜΗΘΕΙΑ ΥΓΡΑΕΡΙΟΥ ΚΙΝΗΣΗΣ ΓΙΑ ΤΙΣ ΑΝΑΓΚΕΣ ΤΟΥ ΔΗΜΟΥ ΛΕΒΑΔΕΩΝ, για δώδεκα μήνες»*
* *Την υπ΄ αρ. 422/2019 (ΑΔΑ : 6191ΩΛΗ-59Ζ) Απόφαση Δημοτικού Συμβουλίου , με θέμα: «Συγκρότηση επιτροπών παρακολούθησης και παραλαβής προμηθειών και παραλαβής αντικειμένων συμβάσεων παροχής γενικών υπηρεσιών σύμφωνα με τις διατάξεις του Ν. 4412/2016, για το έτος 2020», σύμφωνα με την οποία ορίζονται ως τακτικά μέλη της επιτροπής της Δ/νσης Περιβάλλοντος, Καθαριότητας & Πρασίνου, που αφορά (α) τα καύσιμα, λιπαντικά, ελαστικά των οχημάτων και μηχανημάτων του Δήμου, αποτελούμενη από τα παρακάτω τακτικά μέλη: 1) Μπέλλος Αθανάσιος, ως Πρόεδρος, 2) Βέργος Αγησίλαος, ως μέλος και 3) Δελής Ιωάννης, ως μέλος*
* *Την υπ’ αριθμ. πρωτ.: 10671/09-06-2020 Γνωμοδότηση της Επιτροπής Παρακολούθησης & Παραλαβής Προμηθειών, σύμφωνα με την οποία γνωμοδοτεί ομόφωνα για την έγκριση της εκ νέου (δεύτερης) παράτασης της υπ αριθμ 3591/14-02-19 σύμβασης, λόγω ότι, μέχρι την λήξη της πρώτης παράτασης, την 30/6/2020, δεν θα έχουν απορροφηθεί οι προβλεπόμενες συμβατικές ποσότητες και δεν θα έχει ολοκληρωθεί η διαδικασία για την υπογραφή νέας σύμβασης, όπως αναφέρεται και στην υπ’ αρ. πρωτ.: 10661/09-06-2020 αίτηση του αναδόχου.*
* *Το υπ’ αριθμ. πρωτ. 11218/16-06-2020 έγγραφο της Δ/νσης Περιβάλλοντος του Δήμου Λεβαδέων, με το οποίο εισηγείται προς την Οικονομική Υπηρεσία, την δεύτερη παράταση της* *ανωτέρω σύμβασης έως 30/9/2020, για τους λόγους που ήδη αναφέραμε.*
* *Το γεγονός ότι έως σήμερα έχει απορροφηθεί από το συνολικό ποσό των 18.235,44 € με ΦΠΑ της σύμβασης, το ποσό των 12.056,14 € με ΦΠΑ και δεν έχουν ολοκληρωθεί οι διαδικασίες για την υπογραφή νέας σύμβασης.*

*Καλείται η Οικονομική Επιτροπή*

*Να εγκρίνει την εκ νέου (δεύτερη) παράταση της υπ’ αριθμ. πρωτ. 3591/14-02-2019 (ΑΔΑΜ 19SYMV004465091 2019-02-14) σύμβασης μεταξύ του Δήμου Λεβαδέων και του αναδόχου ΠΑΝΑΓΙΩΤΗ ΧΑΡ. ΤΣΕΛΟΥ, που αφορά την δημόσια σύμβαση «ΠΡΟΜΗΘΕΙΑ ΥΓΡΑΕΡΙΟΥ ΚΙΝΗΣΗΣ ΓΙΑ ΤΙΣ ΑΝΑΓΚΕΣ ΤΟΥ ΔΗΜΟΥ ΛΕΒΑΔΕΩΝ, ΓΙΑ ΔΩΔΕΚΑ ΜΗΝΕΣ» μέχρι την εξάντληση των συμβατικών ποσών ή ποσοτήτων των ειδών που κατακυρώθηκαν στον ανάδοχο κατά το έτος 2019, ή την υπογραφή νέας σύμβασης και όχι πέραν της 30/09/2020.*

**Η Οικονομική Επιτροπή αφού έλαβε υπόψη της:**

* το υπ΄αριθμ. 12185/26-06-2020 έγγραφο του Τμήματος Προϋπολογισμού , Λογιστηρίου & Προμηθειών του Δήμου
* Την με αριθμ. πρωτ. 3591/14-02-2019 Σύμβαση
* Την υπ’ αριθμ.πρωτ.10661/09-06-2020αίτηση του αναδόχου "ΤΣΕΛΟΥ ΧΑΡ. ΠΑΝΑΓΙΩΤΗ – ΠΡΑΤΗΡΙΟ ΥΓΡΩΝ ΚΑΥΣΙΜΩΝ – ΠΛΥΝΤΗΡΙΟ - ΛΙΠΑΝΤΗΡΙΟ",
* Την υπ αριθμ. πρωτ. 10671/09-06-2020 γνωμοδότηση της Επιτροπής Παρακολούθησης & Παραλαβής Προμηθειών
* Την 13/2020 απόφαση του Δημοτικού Συμβουλίου «Παράταση της υπ΄αριθμ.3591/14-02-2019 σύμβασης “ΠΡΟΜΗΘΕΙΑ ΥΓΡΑΕΡΙΟΥ ΚΙΝΗΣΗΣ ΓΙΑ ΤΙΣ ΑΝΑΓΚΕΣ ΤΟΥ ΔΗΜΟΥ ΛΕΒΑΔΕΩΝ ΓΙΑ ΔΩΔΕΚΑ ΜΗΝΕΣ “» (ΑΔΑ: 6KK7ΩΛΗ-O92)
* την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»
* τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών
* Τις διατάξεις του Ν. 4412/2016
* Το άρθρο 3 του Ν.4623/2019
* Την μεταξύ των μελών συζήτηση

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει εκ νέου την παράταση της υπ αριθμ 3591/14-02-2019 δημόσιας σύμβασης«ΠΡΟΜΗΘΕΙΑ ΥΓΡΑΕΡΙΟΥ ΚΙΝΗΣΗΣ ΓΙΑ ΤΙΣ ΑΝΑΓΚΕΣ ΤΟΥ ΔΗΜΟΥ ΛΕΒΑΔΕΩΝ ΓΙΑ ΔΩΔΕΚΑ ΜΗΝΕΣ», *(*ΑΔΑΜ 19SYMV004465091 2019-02-14) μέχρι την εξάντληση των συμβατικών ποσών ή ποσοτήτων των ειδών που κατακυρώθηκαν στον ανάδοχο κατά το έτος 2019 ή την υπογραφή νέας σύμβασης και όχι πέραν της 30-09-2020

Η παρούσα απόφαση πήρε αριθμό 156/2020.-

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

ΠΙΣΤΟ ΑΠΟΣΠΑΣΜΑ

ΤΑ ΜΕΛΗ Λιβαδειά 30 -06-2020

1. Καλογρηάς Αθανάσιος Ο ΠΡΟΕΔΡΟΣ

2. Δήμου Ιωάννης

3. Μερτζάνης Κωνσταντίνος

4. Καράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

5. Καπλάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

6. Παπαϊωάννου Λουκάς

7. Μπράλιος Νικόλαος

8. Καραμάνης Δημήτριος